သြဝါဒထူးပျို့

မေးခွန်း: ၃။ ဩဝါဒထူးပျို့ကဗျာမှ အရေးအဖွဲ့ကောင်းများကို လေ့လာတင်ပြပါ။
အဖြေ: သြဝါဒထူးပျို့ကဗျာသည် ကုန်းဘောင်ခေတ်စာဆို စိန္တကျော်သူ ဦးသြရေးဖွဲ့ခဲ့သော ကဗျာဖြစ်သည်။
ဘုရင်မှအစ၊ ပညာရှိအလယ်၊ အရွယ်လွန်အမျိုးသမီးများအထိ လိုက်နာမှတ်သားဖွယ်ရာ လောက၊ မ္မ၊ ရာဇရေးရာ
အဆုံးအမများကို ဖော်ပြထားပြီး ဩဝါဒထူးပျို့ကဗျာမှ အရေးအဖွဲ့ကောင်းများကို လေ့လာနိုင်ပါသည်။
တိုင်းပြည်အုပ်ချုပ်မင်းလုပ်သူ၏ ဘုန်းတန်ခိုးအရှိန်အဝါ အဆင်တန်ဆာကား နီတိကျမ်းပင်ဖြစ်ကြောင်း၊
ထိုနီတိကျမ်းပါအချက်အလက် လမ်းညွှန်ချက်များကို လိုက်နာကျင့်ကြံအပ်ကြောင်းကို “ရာဇဘုန်းရှိ၊ ပြည်လုံးကို၊
နိတိကျမ်းလျှင်၊ တန်ဆာဆင်၏” ဟူ၍ ရေးဖွဲ့ထားရာ မင်းကောင်းမင်းမြတ်၏ အရည်အချင်းတစ်ရပ်ကို ဖော်ပြ
ထားသည့် အဖွဲ့ကောင်းဖြစ်ပါသည်။ ကျေးဇူးအထူးရှိသူကို မာန်မာနမထားဘဲ မိမိကိုယ်ကိုနှိမ့်ကာ ဆက်ဆံ
သင့်ကြောင်းကို “ဂုဏ်အင်အထူး၊ ကျေးဇူးရှိသူ၊ ထိုထိုလူကို၊ မပြူ ဒေါသ၊ မာန်မဘဲ၊ နှိမ့်ချခြင်းလျှင် တန်ဆာ
ဆင်၏" ဟူ၍ လူမှုရေးအဆုံးအမကို ဖော်ပြနေသည့် အဖွဲ့ကောင်းဖြစ်ပါသည်။ မိန်းမများအတွက်လည်း ရုပ်သွင်
ပျို့ထွား၊ မိန်းမအားဖူ၊ တည်ကြားစောင့်ရှောက်၊ ယွင်းမဖောက်ဘဲ၊ ရှက်ကြောက်ခြင်းလျှင်၊ တန်ဆာဆင်၏…
ဟူ၍ မိန်းမများတည်ကြည်မှုရှိရန် ရှက်ကြောက်မှုရှိရန်လိုအပ်ကြောင်း ဖော်ပြနေသည့် အရေးအဖွဲ့ကောင်းဖြစ်ပါသည်။
လင်နှင့်မယားတွင် သစ္စာခိုင်မြဲခြင်းသည် အဆင်တန်ဆာဖြစ်ကြောင်းကို “လင်နှင့်မယား၊ သူတို့အား၊
ဖုန်းထားမလို၊ ချစ်ကြည်ညို၍၊ လူဗိုလ်ဘကာ၊ ရိုသေရာသည်၊ သစ္စာမိုင်ကြည်၊ တည်ကြည်ခြင်းလျှင်၊ တန်ဆာဆင်၏”
ဟူ၍ ရေးဖွဲ့ထားရာ လင်နှင့်မယားပေါင်းသင်းကြရာတွင် တစ်ဦးကိုတစ်ဦး အဖုန်းမပွားဘဲ ကြည်ညိုလေးစား
သင့်ကြောင်း။ သစ္စာရှိရှိ ချစ်ခင်သင့်ကြောင်း အိမ်ထောင်ရေးလမ်းညွှန်ချက်ကို ဖော်ပြနေသည့် အရေးအဖွဲ့ကောင်
ဖြစ်ပါသည်။ အိမ်တစ်အိမ်တွင် သားသမီးတို့သည် အိမ်၏အဆင်တန်ဆာများဖြစ်ကြောင်း “ဝန်းကျင်သာကျယ်


အိမ်မှာဝယ်ကား၊ လူငယ်သာလျှင်၊ တန်ဆာဆင်၏” ဟူ၍ မိသားစုသာယာပျော်ရွှင်ရေးအတွက် လမ်းညွှန်ထားသော
အဖွဲ့ကောင်းဖြစ်ပါသည်။
ဆန်း၊ ဂါထာနှင့် သာယာချိုအေးကဗျာများကို ဖွဲ့ဆိုတတ်ခြင်းသည် ပညာရှိကဝိတို့၏ အဆင်တန်ဆာ
ဖြစ်ကြောင်းကို “ကျယ်မြင်နှံ့သိ၊ ပညာရှိမူ၊ ကဝိပျူငှာ၊ ဆန်းဂါထာနှင့်၊ ကဗျာသံချို၊ ဖွဲ့ဆိုခြင်းလျှင်၊ တန်ဆာ
ဆင်၏” ဟူ၍ ကဗျာစာဆိုတို့၏ ကဗျာဖွဲ့ဆိုတတ်မှုကို ချီးကျူးရေးဖွဲ့ထားသော အဖွဲ့ ကောင်းအပြစ် တွေ့ရှိရပါသည်။
စကားပြောဆိုရာ၌လည်း တစ်ဖက်သားနားဝင်အောင် ပြောဆိုရန် “နှုတ်မင်္ဂလာ၊ စကားမှာကား၊ အသာအချို၊
သူနာလိုအောင်၊ မိန့်ဆိုခြင်းလျှင်၊ တန်ဆာဆင်၏” ဟူ၍ ယဉ်ကျေးချိုသာမင်္ဂလာရှိသောစကားကို ပြောဆိုကြစေရန်
လမ်းညွှန်ထားသော အဖွဲ့ကောင်းဖြစ်ပါသည်။
စိတ်ဓာတ်သန့်ရှင်းဖြူစင်အောင်.. ကိုယ်ကျင့်တရားနှင့်ပတ်သက်၍ “သန့်စင်ကြည်ဖြူ၊ ကိုယ်ကိုမူကား၊
ဆံမြူချမ်းမျှ၊ ဒေါသမသင့်၊ အကျင့်သီတင်း၊ ကောင်းခြင်းသည်လျှင်၊ တန်ဆာဆင်၏"... ဟူ၍ မိမိ၏သီလကို
ဆံပင်လေး၏ တစ်ဝက်ခန့်မျှ၊ မြူမှုန်လေး၏တစ်ဝက်ခန့်မျှလောက်ပင် အပြစ်မရှိအောင် စောင့်ထိန်းအပ်ကြောင်း
လမ်းညွှန်ထားသည့် အဖွဲ့ကောင်းဖြစ်ပါသည်။ အသက်အရွယ်ကြီးရင့်သူ အမျိုးသမီးများသည် ယဉ်ကျေးတည်ငြိမ်မှ
ရှိရန်၊ ကိုယ်အမူအရာသိမ်မွေ့ရန် လိုအပ်ကြောင်းကို ““ရွယ်အင်လွန်သူ၊ မိန်းမမူကား၊ မူရူငြိမ်ဆိပ်၊ မွေ့သိမ်ခြင်းလျှင်၊
တန်ဆာဆင်၏”ဟူ၍ တည်ငြိမ်ခြင်းသည် မိန်းမ၏အဆင်တန်ဆာဖြစ်ကြောင်း ဖွဲ့ဆိုထားသည့်အဖွဲ့ကောင်းဖြစ်ပါသည်။
ကုသိုလ်ကောင်းမှု၊ မကောင်းမှုတို့၌ စိတ်သည်မကောင်းမှု၌သာ မွေ့လျော်တတ်ကြောင်းကို “ပျော်ရွှင်စလို၊
နှလုံးကိုမူ၊ ကုသိုလ်ကောင်းမှု၊ မကောင်းမှုဟု၊ နှစ်ခုရောရာ၊ အာသာစုံမက်၊ နှစ်သက်မူးမော်၊ မွေ့လျော် ခြင်းလျှင်၊
တန်ဆာဆင်၏”… ဟူ၍ မကောင်းမှု၌ မွေ့လျော်တတ်ခြင်းသည် စိတ်ကိုတန်ဆာဆင်ထားကြောင်း မကောင်းမှု၌
မပျော်မမွေ့စေရန် စိတ်ကိုတားဆီးလေ့ကျင့်ပေးသင့်ကြောင်း လမ်းညွှန်ရေးဖွဲ့ထားသည့် အဖွဲ့ကောင်း ဖြစ်ပါသည်။
စိန္တကျော်သူ ဦးသြ၏ သြဝါဒထူးပျို့မှ ဆုံးမလမ်းညွှန်ထားသော လောက၊ ဓမ္မ၊ ရာဇရေးရာအဆုံးအမ တို့ကို
လိုက်နာဆောင်ရွက်ကြရန် ဆုံးမထားသည့် သြဝါဒအဆုံးအမအဖွဲ့ ကောင်းများအဖြစ် လေ့လာတွေ့ရှိရပါသည်။